पाएं अपने शहर की ताज़ा ख़बरें और फ्री ई-पेपरडाउनलोड करें
पंचायत राज विभाग के एक ठेकेदार ने धाेखाधड़ी कर विभाग के सरकारी खाते से 84.49 लाख रुपए निकाल लिए। 8 चेकाें पर एक्सईएन संजीव कुमार शर्मा के फर्जी साइन करके यह रकम ठेकेदार व उसके 4 साथियाें के खाते में जमा हुई। बाद में किसी साथी ने कैश ताे किसी ने चेक के माध्यम से रुपए ठेकेदार काे दिए।
जांच में मामला पकड़े जाने पर एक साथी ने 17.81 लाख रुपए वापस सरकारी खाते में जमा करा दिए। विभाग के कर्मचारी और बैंक अफसराें के इस षडयंत्र में शामिल हाेने का शक है। क्याेंकि चेक विभाग के ऑफिस में रहते हैं, वे आराेपियाें तक कैसे पहुंचे और बैंक ने फर्जी साइन पर कैसे पेमेंट कर दी।
पंचायती राज विभाग के एक्सईएन संजीव कुमार शर्मा की शिकायत पर माॅडल टाउन थाना पुलिस ने बीएम कंस्ट्रक्शन कंपनी के मालिक अटावला गांव निवासी नीरज कुमार, उसकी कंपनी के मुंशी गांव के ही संजय कुमार व अन्य के खिलाफ ठगी का केस दर्ज किया है।
एक्सईएन ने बताया कि नीरज कुमार बीएम कंस्ट्रक्शन कंपनी का मालिक है। उसकी कंपनी काे विभाग ने कवि गांव में सामुदायिक भवन बनाने का ठेका दिया था। इसलिए नीरज व उसके कंपनी के कर्मचारियाें का ऑफिस में आना-जाना था। करीब 3 माह पहले काम पूरा हाेने पर कंपनी काे भुगतान कर दिया।
ऑफिस के लेखा रिकाॅर्ड की जांच में सामने आया कि 4 साल से डेड अकाउंट से दाे ट्रांजक्शन हुई हैं। गहराई से जांच की ताे 5 फर्जी ट्रांजक्शन मिलीं। 3 लाख 81411 रुपए नीरज और उसके मुंशी संजय कुमार के खाते में 4 बार में 45 लाख 74212 रुपए जमा हुए। 23 अप्रैल काे दाेनाें के खिलाफ एसपी काे शिकायत दी।
बाद में 3 और फर्जी ट्रांजक्शन मिली। दिलबाग, सुल्तान और विक्रम ढुल के खाते में भी करीब 35 लाख रुपए जमा हुए। कुल मिलाकर सरकारी खाते से 84 लाख 49 हजार रुपए का फ्राॅड हुआ। 26 अप्रैल काे दूसरी शिकायत भी पुलिस काे भेजी। माॅडल टाउन एसएचओ सुनील ने कहा कि सभी काे आराेपी बना लिया है। जांच के बाद गिरफ्तारी हाेगी।
एक साल से कर रहे थे फ्राॅड
पहली बार सरकारी खाते से मई 2020 में रुपए निकाले गए। जब आराेपी पकड़े नहीं गए ताे उन्हाेंने फिर जनवरी से अप्रैल 2021 के बीच 7 बार और रुपए निकाले। एक्सईएन शर्मा ने बताया कि सभी आराेपियाें काे बुलाकर पूछताछ की गई। कंपनी में काेई मुंशी ताे काेई इलेक्ट्रीशियन के पद पर कार्यरत है। किसी ने कैश ताे किसी ने चेक के माध्यम से रुपए नीरज काे दिए।
विक्रम ढुल के खाते में जनवरी में 17 लाख 81741 रुपए जमा हुए। जब उसके खिलाफ 26 अप्रैल काे शिकायत दी गई ताे विक्रम ने 28 अप्रैल काे रुपए आरटीजीएस के माध्यम से सरकारी खाते में जमा करा दिए। एक्सईएन ने कहा कि नीरज की कंपनी की दाे से ढाई लाख रुपए सिक्याेरिटी जमा है। फ्राॅड के बाद सिक्याेरिटी राशि राेक ली गई है।
बैंक अफसराें पर इसलिए शक: फर्जी साइन करके रुपए निकाले, एक बार भी नहीं पकड़े
सरकारी खाते से फ्राॅड के मामले में माॅडल टाऊन के बैंक ऑफ महाराष्ट्र, तहसील कैंप के पीएनबी और सेंट्रल बैंक ऑफ इंडिया के कर्मचारी भी कठघरे में हैं। एक्सईएन ने बताया कि उनके और 8 चेकों पर हुए फर्जी साइनों में जमीन-आसमान का फर्क है। जब रुपए निकालने जाएं ताे थाेड़े भी साइन मैच न हाे ताे कैशियर दाेबारा साइन करा लेता है। फिर ये फर्जी साइन क्याें नहीं पकड़े गए।
बैंक ऑफ महाराष्ट्र के एक खाते से 2017 से काेई लेनदेन नहीं हुआ। ऐसे में खाता डेड हाे जाना चाहिए। अचानक 4 साल बाद दाे बार रुपए निकाले गए। क्या बैंक अफसर की जिम्मेदारी नहीं थी कि 4 साल बाद अचानक रुपए निकाले जा रहे हैं ताे एक बार वेरिफाई कर लें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn